pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เตรียมเปิดคลินิกกัญชาทางการแพทย์อย่างปลอดภัยในโรงพยาบาล 12 แห่ง
วันจันทร์ที่ 19 สิงหาคม 2562
สธ. เตรียมเปิดคลินิกกัญชาทางการแพทย์อย่างปลอดภัยในโรงพยาบาล 12 แห่ง
กระทรวงสาธารณสุข เตรียมเปิดคลินิกกัญชาทางการแพทย์ในโรงพยาบาล 12 แห่ง สร้างโอกาสการรักษา ประชาชนเข้าถึงการรักษาด้วยยากัญชาอย่างปลอดภัย
กระทรวงสาธารณสุข เตรียมเปิดคลินิกกัญชาทางการแพทย์ในโรงพยาบาล 12 แห่ง สร้างโอกาสการรักษา ประชาชนเข้าถึงการรักษาด้วยยากัญชาอย่างปลอดภัย
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า การให้บริการสารสกัดน้ํามันกัญชาทางการแพทย์ เมื่อโรงพยาบาลได้รับสารสกัดน้ํามันกัญชาทางการแพทย์ขององค์การเภสัชกรรมแล้ว จะเปิดให้บริการตามความพร้อมของโรงพยาบาล เพื่อให้การรักษาผู้ป่วยที่อยู่ในรายชื่อที่ต้องใช้สารสกัดน้ํามันกัญชาทางการแพทย์โดยบุคลากรทางการแพทย์ แพทย์ ทันตแพทย์ เภสัชกรที่ผ่านการอบรม พร้อมให้การดูแลประชาชนให้เข้าถึงการใช้สารสกัดน้ํามันกัญชาทางการแพทย์อย่างปลอดภัย สร้างโอกาสทางการรักษา สร้างเศรษฐกิจและรายได้ประชาชน ตามนโยบายนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีกลไกการดําเนินงานที่รัดกุมตามกฎหมาย โดยให้โรงพยาบาลตั้งคณะกรรมการ Canabis Clinic เพื่อกําหนดแนวทางการดําเนินงานของคลินิก จัดทําคู่มือและแนวทางปฏิบัติเพื่อดูแลรักษา ส่งต่อผู้ป่วยเพื่อการรักษาสําหรับแพทย์ แพทย์แผนไทย และสหวิชาชีพ ได้แก่ แนวทางการใช้กัญชาทางการแพทย์สําหรับแพทย์แผนปัจจุบัน กําหนดกลุ่มโรคและกลุ่มอาการที่จะใช้สารสกัดน้ํามันกัญชาทางการแพทย์ อาทิ กล้ามเนื้อหดเกร็งในผู้ป่วยโรคปลอกประสาทเสื่อมแข็ง โรคลมชักที่ดื้อต่อยาแผนปัจจุบัน คลื่นไส้ อาเจียนจากยาเคมีบําบัด ภาวะปวดประสาทที่ใช้การรักษาอื่น ๆ แล้วไม่ได้ผล
สําหรับแพทย์แผนไทยจะใช้ยาตํารับแผนไทยปรุงผสมกัญชา 16 ตํารับ อาทิ ผู้ป่วยโรคเรื้อรังที่มีอาการนอนไม่หลับ ช่วยเจริญอาหาร ผู้ป่วยที่มีอาการจุกเสียด ท้องแข็งเกร็งเป็นเถาดาน เสียงแหบแห้ง ผู้ป่วยอัมพฤกษ์ อัมพาต ที่มีอาการเกร็งของกล้ามเนื้อแขนขาอ่อนแรง ผู้ป่วยที่มีอาการท้องผูก ปวดเมื่อยทั่วร่างกาย ขับลม และผู้ป่วยที่มีอาการลมจุกเสียดปวดมวนท้อง รวมทั้งได้จัดทําแนวทางการรักษาพิษจากการใช้สารสกัดน้ํามันกัญชาและผลิตภัณฑ์กัญชาสําหรับหน่วยงานที่รับผู้ป่วยฉุกเฉิน กําหนดกลุ่มโรคและกลุ่มอาการ ข้อบ่งใช้สารสกัดน้ํามันกัญชาและยาตํารับแผนไทยที่มีกัญชาปรุงผสม ขั้นตอนการเข้ารับบริการของผู้รับบริการ และข้อปฏิบัติในการดูแล รักษา ส่งต่อผู้ป่วย การเฝ้าระวังความปลอดภัย
นายแพทย์สุขุมกล่าวต่อว่า ในการรับบริการโรงพยาบาลจะคัดกรองโรคและอาการตามเกณฑ์ข้อบ่งใช้ เมื่อเข้าเกณฑ์จะส่งต่อคลินิกกัญชาเพื่อการรักษาทางการแพทย์ ผู้ป่วยที่ต้องการใช้กัญชาเพื่อรักษาโรคสามารถติดต่อขอรับคําปรึกษาได้ที่โรงพยาบาล 12 แห่ง ได้แก่ รพ.ลําปาง รพ.พุทธชินราช จ.พิษณุโลก รพ.สวรรค์ประชารักษ์ จ.นครสวรรค์ รพ.สระบุรี รพ.ราชบุรี รพ.ระยอง รพ.ขอนแก่น รพ.อุดรธานี รพ.บุรีรัมย์ รพ.สรรพสิทธิประสงค์ จ.อุบลราชธานี รพ.สุราษฎร์ธานี รพ.หาดใหญ่ จ.สงขลาและในเดือนกันยายน สถานพยาบาลที่ให้บริการด้านการแพทย์แผนไทย 7 แห่ง จะได้รับน้ํามันกัญชาสูตรตํารับแพทย์แผนไทย ได้แก่ รพร.เด่นชัย จ.แพร่ รพ.หนองฉาง จ.อุทัยธานี รพ.ดอนตูม จ.นครปฐม รพ.เจ้าพระยาอภัยภูเบศร จ.ปราจีนบุรี รพ.พระอาจารย์ฝั้น อาจาโร จ.สกลนคร รพ.คูเมือง จ.บุรีรัมย์ และรพ.ท่าฉาง จ.สุราษฎร์ธานี
********************************* 19 สิงหาคม 2562
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดคาราวาน “ดิจิทัลทรานส์ฟอร์เมชั่น สัญจร 2017” ครั้งสุดท้ายที่ จ.เชียงราย
วันจันทร์ที่ 4 ธันวาคม 2560
กระทรวงดิจิทัลฯ จัดคาราวาน “ดิจิทัลทรานส์ฟอร์เมชั่น สัญจร 2017” ครั้งสุดท้ายที่ จ.เชียงราย
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน “ดิจิทัลทรานส์ฟอร์เมชั่น สัญจร 2017” ครั้งที่ 12 จังหวัดเชียงราย โดยกิจกรรมดังกล่าวจัดขึ้น เพื่อเผยแพร่ข้อมูลข่าวสาร ประชาสัมพันธ์บทบาทและภารกิจของกระทรวงดิจิทัลฯ ให้กับประชาชนในทุกภูมิภาคทั่วประเทศได้มีความรู้ความเข้าใจ และตระหนักถึงความสําคัญในประโยชน์ของนโยบายการขับเคลื่อนดิจิทัลเพื่อเศรษฐกิจและสังคม ซึ่งเป็นส่วนหนึ่งของแผนพัฒนาดิจิทัลเพื่อเศรษฐกิจและสังคม ตามนโยบายไทยแลนด์ 4.0 สําหรับกิจกรรมภายในงานฯ ประกอบด้วย การจัดนิทรรศการให้ความรู้โดยใช้เทคโนโลยี AR และ Multi Vision TV รวมไปถึงการจัดสัมมนาโดยวิทยากรผู้มีความเชี่ยวชาญด้านเศรษฐกิจดิจิทัล การให้ความรู้ประชาชนในการทําตลาดออนไลน์ (e-Commerce) และวิธีการใช้เทคโนโลยีดิจิทัลอย่างสร้างสรรค์ เป็นต้น ทั้งนี้ มีพี่น้องประชาชนชาวจังหวัดเชียงรายและพื้นที่ใกล้เคียง เข้าร่วมพิธีเปิดงานและให้การต้อนรับอย่างอบอุ่น เมื่อวันที่ 2 ธันวาคม 2560 ณ ลานกาสะลอง 3 เซ็นทรัลพลาซ่า อําเภอเมือง จังหวัดเชียงราย
**********************
รัฐบาลไทย-ข่าวทำเนียบรัฐบาล-ก. คมนาคม กำชับหน่วยงานในสังกัดปัญหาค่าฝุ่นละออง PM 2.5 เกินค่ามาตรฐาน ให้เข้มข้นตรวจจับ “ควันดำ” ให้รถ ขสมก. และเรือด่วนใช้  B 20
วันศุกร์ที่ 1 กุมภาพันธ์ 2562
ก. คมนาคม กําชับหน่วยงานในสังกัดปัญหาค่าฝุ่นละออง PM 2.5 เกินค่ามาตรฐาน ให้เข้มข้นตรวจจับ “ควันดํา” ให้รถ ขสมก. และเรือด่วนใช้  B 20
ก. คมนาคม กําชับหน่วยงานในสังกัดปัญหาค่าฝุ่นละออง PM 2.5 เกินค่ามาตรฐาน ให้เข้มข้นตรวจจับ “ควันดํา” ให้รถ ขสมก. และเรือด่วนใช้  B 20
วันนี้ (ศ 1 ก.พ. 2562) พลเอก ประยุทธ์ จันทร์โอชา นายกรัฐมนตรี สั่งการบูรณาการทุกหน่วยงาน แก้ปัญหาค่าฝุ่นละออง PM 2.5 เกินค่ามาตรฐาน โดยกระทรวงคมนาคมได้รายงานการดําเนินการในช่วงที่ผ่านมา ดังนี้
กระทรวงคมนาคม ได้ดําเนินมาตรการด้านการคมนาคมขนส่งทุกระบบ เร่งบรรเทาปัญหาค่าฝุ่นละออง PM 2.5 เกินค่ามาตรฐาน ตั้งแต่ 15 ม.ค. เป็นต้นมา อย่างต่อเนื่อง และได้ดําเนินการอย่างเข้มข้น 4 เรื่อง ดังนี้
1. รถ ขสมก. บขส. และเรือด่วนเจ้าพระยา ให้ใช้น้ํามันดีเซลเกรดพิเศษ B20 ครบทั้งหมดตั้งแต่ 1 กุมภาพันธ์
2. เข้มข้นการตรวจวัดควันดําของรถ ขสมก. สูงกว่ามาตรฐานของกรมควบคุมมลพิษ (45%) โดยกําหนดให้ใช้เกณฑ์ 30% ห้ามออกรถ โดยมีการ set zero (1) เปลี่ยนไส้กรองอากาศ (2) เปลี่ยนไส้กรองน้ํามันดีเซล (3) เปลี่ยนไส้กรองน้ํามันเครื่อง และ (4) ล้างหัวฉีดผลคือลด Co2 เหลือ 10%
3. ตรวจควันดํารอบนอกกรุงเทพฯ ทั้งรถบรรทุก รถโดยสารที่เข้า-ออก กรุงเทพ จาก 6 จุดเป็น 12 แห่ง (ขาออก-ขาเข้าเป็น 24 จุด) โดยระดมเครื่องมือจากต่างจังหวัดเข้ามาช่วย
4. ติดตั้งเครื่องพ่นละอองน้ําความดันสูง บริเวณก่อนและหลังด่านเก็บค่าผ่านทางของทางด่วนและมอเตอร์เวย์ ที่มีจํานวนรถเข้าออกวันละ 200,000 คัน
ทั้งนี้ กระทรวงคมนาคมยังได้มีมาตรการ “One Transport ปลอดฝุ่น PM 2.5 คมนาคมร่วมใจ ช่วยลดฝุ่น เพื่อความสุข สุขภาพดีของประชาชน” นั้น ประกอบด้วย 4 มาตรการ ดังนี้ 1) ด้านมาตรการการกํากับติดตามและการให้บริการรถสาธารณะ 2) ด้านโครงสร้างพื้นฐานและผลกระทบจากการก่อสร้าง 3) ด้านการส่งเสริมการใช้ระบบสาธารณะ และ 4) ด้านมาตรการบังคับใช้ภายในส่วนราชการและรัฐวิสาหกิจ
ในการกํากับติดตามและการควบคุมดูแลรถบริการสาธารณะ 13 มาตรการ ได้มอบหมายให้กรมการขนส่งทางบก ดําเนินการจัดทีมตรวจสภาพรถทั้งหมด 16 ชุด เพิ่มชุดตรวจเป็น 25 ชุด ตั้งด่านตรวจตามจุดเสี่ยงมลพิษสูง จํานวน 6 จุด ตรวจรถโดยสารเอกชนร่วมบริการ ขสมก. และบริษัทขนส่ง (บขส.) บริเวณอู่ราม 2 และรถหมวด 4 ในพื้นที่เขตสายไหม ตรวจรถโดยสาร ขสมก. ในเส้นทางที่ให้บริการขณะวิ่งให้บริการบนถนน เข้มงวดกับการตรวจสภาพรถของ ตรอ. และประสาน บก.จร. พิจารณาลงโทษรถยนต์ที่มีควันดําในอัตราโทษสูงสุด รวมทั้งตรวจสอบร้านค้าที่มีการปรับแต่งเครื่องยนต์ดีเซล และติดตั้งปุ่มเปิด/ปิด การปล่อยควันดํา จัดเจ้าหน้าที่ตรวจสอบควันดําของรถบรรทุกเข้า-ออกสถานีขนส่งสินค้าและ ICD ลาดกระบัง
สําหรับการท่าเรือแห่งประเทศไทย (กทท.) จะควบคุมไม่ให้รถบรรทุกที่มีควันดําออกจากท่าเรือกรุงเทพและท่าเรือแหลมฉบังอย่างเคร่งครัด กรมเจ้าท่า ประสานผู้ประกอบการขนส่งทางน้ําตรวจสอบการใช้เครื่องยนต์เรือโดยสารในคลองแสนแสบ แม่น้ําเจ้าพระยา การรถไฟแห่งประเทศ ไทย จะเร่งรัดใช้น้ํามัน B10 ในรถรางดีเซล และให้ ขสมก. ดําเนินการปรับใช้เครื่องยนต์น้ํามัน B20
นอกจากนี้ หน่วยงานในสังกัดกระทรวงคมนาคม ต้องงดใช้น้ํามันเครื่องที่ใช้แล้วกับเครื่องจักรในโครงการก่อสร้าง รถโดยสาร รถที่เป็นคู่สัญญา โดยให้กรมทางหลวง กรมทางหลวงชนบท และการทางพิเศษแห่งประเทศไทยประชาสัมพันธ์เกี่ยวกับการรณรงค์และขอความร่วมมือเพื่อลดมลพิษ ผ่านป้าย VMS ด้วยข้อความ “รถทุกคันโปรดตรวจสภาพรถ ช่วยลดมลพิษในอากาศ”
รัฐบาลไทย-ข่าวทำเนียบรัฐบาล-นายกรัฐมนตรีอวยพรให้ประชาชนเดินทางกลับภูมิลำเนาอย่างปลอดภัยช่วงเทศกาลสงกรานต์ อย่าเจ็บป่วยแม้แต่คนเดียว และขอให้มีความสุขตลอดไป ร่ำรวยอย่างถูกต้อง และพอเพียง
วันอังคารที่ 11 เมษายน 2560
นายกรัฐมนตรีอวยพรให้ประชาชนเดินทางกลับภูมิลําเนาอย่างปลอดภัยช่วงเทศกาลสงกรานต์ อย่าเจ็บป่วยแม้แต่คนเดียว และขอให้มีความสุขตลอดไป ร่ํารวยอย่างถูกต้อง และพอเพียง
นายกรัฐมนตรีอวยพรให้ประชาชนเดินทางกลับภูมิลําเนาอย่างปลอดภัยช่วงเทศกาลสงกรานต์ อย่าเจ็บป่วยแม้แต่คนเดียว และขอให้มีความสุขตลอดไป ร่ํารวยอย่างถูกต้อง และพอเพียง
วันนี้ (11 เมษายน 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าเนื่องในเทศกาลสงกรานต์ขอให้ทุกคนมีความสุข เดินทางกลับบ้านโดยสวัสดิภาพ อย่านั่งท้ายกะบะ และคาดหวังให้ทุกคนปลอดภัย อย่าป่วย อย่าเจ็บ ถ้ามีคนเจ็บป่วยเพียงหนึ่งคน นายกรัฐมนตรีและรัฐบาลต่างก็เสียใจ ถึงแม้ไม่ใช่คนในครอบครัว เพราะรัฐบาลมีแต่ความจริงใจให้กับประชาชน และขอให้ทุกคนช่วยกันพิทักษ์รัฐธรรมนูญ พิทักษ์บ้านเมืองให้อยู่ในความสงบสุข ช่วยกันรักษาชาติ ศาสน์ กษัตริย์ และประชาชนให้มีความสุข ขอให้ทุกคนร่ํารวยอย่างถูกต้อง และเพียงพอ
-------------------------------------
รัฐบาลไทย-ข่าวทำเนียบรัฐบาล-อัพเดทมาตรการช่วยผู้ประกันตน ผู้ใช้แรงงาน จากผลกระทบโควิด-19 ล่าสุด [กระทรวงแรงงาน]
วันศุกร์ที่ 3 เมษายน 2563
อัพเดทมาตรการช่วยผู้ประกันตน ผู้ใช้แรงงาน จากผลกระทบโควิด-19 ล่าสุด [กระทรวงแรงงาน]
อัพเดทมาตรการช่วยผู้ประกันตน ผู้ใช้แรงงาน จากผลกระทบโควิด-19 ล่าสุด
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ผลักดันมาตรการ ช่วยผู้ประกันตน ผู้ใช้แรงงาน จากสถานการณ์ภาวะวิกฤตการแพร่ระบาดจากเชื้อไวรัสโควิด-19 ด้วยการติดตามสถานการณ์อย่างใกล้ชิด รวมทั้งวิเคราะห์ผลกระทบที่เกิดต่อผู้ประกันตน ผู้ใช้แรงงาน กระทรวงแรงงาน จึงผลักดันให้มีการแก้ปัญหาอย่างต่อเนื่อง ส่งผลให้รัฐบาลมีมติคณะรัฐมนตรีรวม 2 ครั้ง ในวันที่ 24 มีนาคม 2563 และ 31 มีนาคม 2563 โดยสรุปมาตรการทั้งหมดได้ดังนี้
1. ลดอัตราเงินสมทบ นายจ้าง เหลือร้อยละ 4 ผู้ประกันตนมาตรา 33 เหลือร้อยละ 1 และผู้ประกันตนมาตรา 39 เหลือ 86 บาทต่อเดือน เป็นระยะเวลา 3 เดือน (มีนาคม – พฤษภาคม 2563)
2. ขยายระยะเวลานําส่งเงินสมทบ ของนายจ้าง และ ผู้ประกันตนมาตรา 33, 39
สําหรับงวดเดือน มีนาคม – พฤษภาคม ออกไปอีก 3 เดือน
ค่าจ้าง เดือน มีนาคม 2563 ให้นําส่งภายใน 15 กรกฎาคม 2563
ค่าจ้าง เดือน เมษายน 2563 ให้นําส่งภายใน 15 สิงหาคม 2563
ค่าจ้าง เดือน พฤษภาคม 2563 ให้นําส่งภายใน 15 กันยายน 2563
3. เพิ่มสิทธิประโยชน์กรณีว่างงานเนื่องจากเหตุสุดวิสัย กรณีผู้ประกันตนไม่ได้ทํางาน หรือนายจ้างไม่ให้ทํางานกักตัว 14 วัน เนื่องจากสัมผัสหรือใกล้ชิดผู้ติดเชื้อโควิด-19 และกรณีหน่วยงานภาครัฐมีคําสั่งให้นายจ้างหยุดประกอบกิจการเพื่อป้องกันการแพร่ระบาดของโรคติดต่ออันตราย ให้ได้รับเงินว่างงานร้อยละ 62 ของค่าจ้างรายวัน ไม่เกิน 90 วัน
4. เพิ่มเงินทดแทนการขาดรายได้กรณีว่างงาน ให้ผู้ประกันตนที่ลาออก ให้รับเงินกรณีว่างงานร้อยละ 45 ของค่าจ้างไม่เกิน 90 วัน และผู้ประกันตนที่ถูกเลิกจ้างรับเงินกรณีว่างงานร้อยละ 70 ของค่าจ้าง ไม่เกิน 200 วัน ทั้งสองกรณีนั้น (บังคับใช้ 2 ปี)
รัฐมนตรีว่าการกระทรวงแรงงาน กล่าวต่อว่า มาตรการที่กล่าวมานั้นเป็นมาตรการเบื้องต้น ที่เร่งให้การช่วยเหลือและให้มีผลใช้บังคับโดยเร็ว แต่กระทรวงแรงงานโดยสํานักงานประกันสังคมยังคงเฝ้าระวัง ติดตามสถานการณ์เพื่อหาทางช่วยเหลือผู้ประกันตน ผู้ใช้แรงงาน อย่างต่อเนื่องต่อไป
--------------------------
ศูนย์สารนิเทศ สํานักงานประกันสังคม กระทรวงแรงงาน
รัฐบาลไทย-ข่าวทำเนียบรัฐบาล-รมต. ออมสินฯ เป็นประธานการประชุมคณะกรรมการการคุ้มครองผู้บริโภค ครั้งที่ 5/2560
วันพุธที่ 31 พฤษภาคม 2560
รมต. ออมสินฯ เป็นประธานการประชุมคณะกรรมการการคุ้มครองผู้บริโภค ครั้งที่ 5/2560
ประชุมแผนยุทธศาสตร์การคุ้มครองผู้บริโภคแห่งชาติ ฉบับที่ 1 พ.ศ. 2560 – 2564
วันนี้ (31 พ.ค. 60) เวลา 09.00 น. ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 5/2560 ซึ่งสรุปสาระสําคัญ ดังนี้
ที่ประชุมได้รับทราบแผนยุทธศาสตร์การคุ้มครองผู้บริโภคแห่งชาติ ฉบับที่ 1 พ.ศ. 2560 – 2564 ทั้งนี้เป็นไปตามมติคณะรัฐมนตรี เมื่อวันที่ 21 ตุลาคม 2557 เพื่อให้สอดคล้องกับกรอบระยะเวลาของแผนพัฒนาการเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) ซึ่งมีวิสัยทัศน์ในการบูรณาการคุ้มครองผู้บริโภคทุกภาคส่วนอย่างเป็นระบบและมีมาตรฐาน เพื่อให้เกิดการคุ้มครองผู้บริโภคในภาพรวม เป็นไปอย่างมีประสิทธิภาพและยั่งยืน ซึ่งมีองค์ประกอบของ 5 ยุทธศาสตร์ ได้แก่ ยุทธศาสตร์ ที่ 1 การพัฒนาระบบและกลไกการคุ้มครองผู้บริโภค ยุทธศาสตร์ ที่ 2 การพัฒนาระบบฐานข้อมูลในการคุ้มครองผู้บริโภค ยุทธศาสตร์ ที่ 4 การสร้างและพัฒนาศักยภาพเครือข่ายผู้บริโภค และยุทธศาสตร์ ที่ 5 การส่งเสริมการบูรณาการการคุ้มครองผู้บริโภค
พร้อมกันนี้ช่วงปี พ.ศ. 2560 – 2564 ซึ่งจะมีการบูรณาการร่วมกับหน่วยงานที่เกี่ยวข้อง เพื่อให้การดําเนินงานคุ้มครองผู้บริโภคของประเทศเป็นไปในทิศทางเดียวกัน และเกิดผลสัมฤทธิ์อย่างเป็นรูปธรรม พร้อมบรรลุตามวิสัยทัศน์และเป้าหมาย สามารถติดตามและประเมินผลสําเร็จของแผนยุทธศาสตร์การคุ้มครองผู้บริโภคแห่งชาติ ฉบับที่ 12 (พ.ศ. 2560 – 2564) ได้อย่างมีประสิทธิภาพและประสิทธิผล ซึ่งสอดคล้องกับนโยบายของรัฐบาลและทําให้การติดตามสถานการณ์การคุ้มครองผู้บริโภคในทุกประเด็นเป็นไปด้วยดี พร้อมมีการบูรณาการงานคุ้มครองผู้บริโภคร่วมกับหน่วยงานที่เกี่ยวข้อง โดยสามารถช่วยเหลือประชาชนให้ได้รับการคุ้มครอง ทันต่อสถานการณ์ที่เกิดขึ้น
นอกจากนี้ ที่ประชุมได้พิจารณาและมีมติเห็นชอบเรื่องการแต่งตั้งคณะอนุกรรมการพิจารณากลั่นกรองการฟ้องคดีตามมาตรา 39 แห่งพระราชบัญญัติคุ้มครองผู้บริโภค พ.ศ. 2522 ซึ่งกําหนดให้คณะกรรมการคุ้มครองผู้บริโภคมีอํานาจในการดําเนินคดีแทนผู้บริโภค ในกรณีเห็นสมควรเข้าดําเนินคดีเกี่ยวกับการละเมิดสิทธิของผู้บริโภค ซึ่งคณะกรรมการคุ้มครองผู้บริโภคมีความเห็นว่า การดําเนินคดีนั้นจะเป็นประโยชน์แก่ผู้บริโภคโดยส่วนรวม พร้อมเห็นชอบแนวทางการพิจารณาเรื่องร้องทุกข์ที่สํานักงานคณะกรรมการคุ้มครองผู้บริโภคจะดําเนินการยุติเรื่อง เช่น กรณีเรื่องร้องทุกข์ที่ปรากฎข้อเท็จจริงว่าผู้ร้องไม่ใช่ผู้บริโภคตามกฎหมายว่าด้วยการคุ้มครองผู้บริโภค รวมทั้งเรื่องร้องทุกข์ที่ข้อเท็จจริงพบว่าการกระทําของผู้ประกอบธุรกิจไม่เป็นการละเมิดสิทธิของผู้บริโภคตามกฎหมายว่าด้วยการคุ้มครองผู้บริโภค ตลอดจนหลักเกณฑ์การพิจารณารับเรื่องร้องทุกข์ และการพิจารณาดําเนินคดีแทนผู้บริโภค ตามมาตรา 39 แห่งพระราชบัญญัติคุ้มครองผู้บริโภค พ.ศ. 2522 เช่น ผู้ร้องต้องเป็นผู้บริโภคและผู้ประกอบธุรกิจ มีพฤติการณ์หรือกระทําการละเมิดสิทธิผู้บริโภค พร้อมทั้งแนวทางการดําเนินคดีแทนผู้บริโภค เป็นการดําเนินคดีที่จะเป็นประโยชน์แก่ผู้บริโภคโดยส่วนรวมอีกด้วย
............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ซินโครตรอน ร่วมกับนักวิจัย มทส. ผ่านวิกฤต COVID-19 ด้วยเทคโนโลยีสุดล้ำ วิจัยไกลถึงไต้หวัน
วันพุธที่ 25 มีนาคม 2563
ซินโครตรอน ร่วมกับนักวิจัย มทส. ผ่านวิกฤต COVID-19 ด้วยเทคโนโลยีสุดล้ํา วิจัยไกลถึงไต้หวัน
ซินโครตรอน ร่วมกับนักวิจัย มทส. ผ่านวิกฤต COVID-19 ด้วยเทคโนโลยีสุดล้ํา วิจัยไกลถึงไต้หวัน
จากสถานการณ์การแพร่ระบาดอย่างหนักของไวรัสโคโรน่า หรือ COVID-19 ในหลายประเทศทั่วโลก ส่งผลกระทบโดยทั่วไปในหลากหลายวงการไม่ว่าจะด้านเศรษฐกิจ การแพทย์ คุณภาพชีวิต สิ่งแวดล้อม และอื่น ๆ ที่เห็นจะมีความสําคัญต่ออนาคตของมวลมนุษย์คงหนีไม่พ้นคือวงการด้านวิทยาศาสตร์และการวิจัย โดยในช่วงที่มีการแพร่ระบาดของ COVID-19 ทําให้บางส่วนของการศึกษาวิจัยหยุดชะงักลง ด้วยเหตุที่นักวิทยาศาสตร์ไม่สามารถเดินทางไปใช้อุปกรณ์ เครื่องมือทางวิทยาศาสตร์ในสถาบันวิจัยที่ต่างประเทศได้ เพราะการเดินทางมีความเสี่ยงต่อการติดเชื้อ โดยเฉพาะในสาธารณรัฐประชาชนจีน
Prof. Dr.James R.Ketudat-Cairns หัวหน้าสาขาวิชาเคมี มหาวิทยาลัยเทคโนโลยีสุรนารี เป็นหนึ่งในนักวิจัยที่ประสบปัญหาดังกล่าว ต้องการที่จะทําการทดลองเพื่อหาโครงสร้างสามมิติของโปรตีน ณ ระบบลําเลียงแสง Protein microcrystallography TPS05A : National Synchrotron Radiation research Center (NSRRC) สาธารณรัฐจีน(ไต้หวัน) จึงเข้ามาปรึกษากับนักวิทยาศาสตร์ของสถาบันวิจัยแสงซินโครตรอนว่าจะมีเทคโนโลยีใดที่จะช่วยให้ได้ทําการทดลองโดยไม่ต้องไปเดินทางไปถึงไต้หวันได้ และจึงได้มีความร่วมมือกับนักวิจัยของระบบลําเลียงแสงที่ 7.2W: Macromolecular Crystallography และห้องปฏิบัติการตกผลึกโปรตีน เพื่อทําการทดลองและเก็บข้อมูลโดยวิธีการเข้าถึงคอมพิวเตอร์ และเครือข่ายจากระยะไกล (remote access)
โดยทางสถาบันวิจัยแสงซินโครตรอนให้การสนับสนุนอุปกรณ์ต่างๆ ที่ใช้ในการจัดส่งตัวอย่างผลึกโปรตีน ไปที่ซินโครตรอนไต้หวัน และทางสถาบันมีความพร้อมทางด้านระบบอินเตอร์เนต คอมพิวเตอร์ ซอฟแวร์ต่างๆ รวมไปถึงนักวิทยาศาสตร์ของทางสถาบันมีประสบการณ์ในการทําการทดลองที่ NSRRC ก่อน ทําให้สามารถทําการทดลองเก็บข้อมูลโดยใช้เทคนิคการเลี้ยวเบนรังสีเอกซ์ผ่านผลึกโปรตีนที่ไต้หวันโดยไม่ต้องเดินทางไป ช่วยลดระยะเวลา และค่าใช้จ่ายในการเดินทางได้ด้วย
ผลการทดลองส่วนหนึ่งที่ได้ทําให้เราสามารถหาโครงสร้างสามมิติของโปรตีน เบต้า-กลูโคซิเดส (Beta Glucosidae GH116) จากแบคทีเรีย ที่คล้ายกับโปรตีนที่เกี่ยวข้องกับการเกิดกล้ามเนื้ออ่อนแรงในมนุษย์ (Human glucosylcerebrosidase 2) ซึ่งจะทําให้เราสามารถเข้าใจกลไกการเกิดโรคต่อไปได้ในอนาคต
ข้อมูลข่าวโดย : สถาบันวิจัยแสงซินโครตรอน (สซ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-​คนกรุงเฮ! รัฐอนุมัติรถไฟสายสีแดงอ่อน ตลิ่งชัน – ศิริราช
วันพุธที่ 6 มีนาคม 2562
​คนกรุงเฮ! รัฐอนุมัติรถไฟสายสีแดงอ่อน ตลิ่งชัน – ศิริราช
--
สัปดาห์ที่ผ่านมา รัฐบาลอนุมัติโครงการระบบรถไฟชานเมือง สายสีแดงอ่อน ช่วงตลิ่งชัน – ศาลายา และสถานีเพิ่มเติม 3 สถานี ระยะทาง 14.8 กิโลเมตร เป็นโครงการก่อสร้างทางรถไฟส่วนต่อขยายทางทิศตะวันตกจากโครงการระบบรถไฟชานเมือง (สายสีแดง) ช่วงบางซื่อ – ตลิ่งชัน
ส่าสุดสัปดาห์นี้ รัฐบาลอนุมัติเพิ่มเติม โครงการก่อสร้างระบบรถไฟชานเมือง สายสีแดงอ่อน ช่วงตลิ่งชัน – ศิริราช เพื่อแก้ไขปัญหาบริเวณฝั่งธนบุรีและรอบโรงพยาบาลศิริราช โดยคาดว่าจะสามารถเริ่มดําเนินการก่อสร้างได้ภายในปี 2562 แล้วเสร็จและเปิดให้บริการต่อประชาชนได้ภายในปี 2565
โครงการก่อสร้างระบบรถไฟชานเมือง สายสีแดงอ่อน ช่วงตลิ่งชัน – ศิริราช เป็นการก่อสร้างทางรถไฟตามแนวเส้นทางรถไฟเดิม ระยะทางประมาณ 5.7 กิโลเมตร ประกอบด้วย 3 สถานี คือ
สถานีตลาดน้ําตลิ่งชัน เป็นสถานีระดับพื้น ตั้งอยู่บริเวณจุดตัดทางรถไฟกับถนนฉิมพลี ห่างจากสถานีตลิ่งชันประมาณ 1.8 กม.
สถานีจรัญสนิทวงศ์ เป็นสถานียกระดับ ตั้งอยู่บริเวณสวนบางขุนนนท์ ห่างจากสถานีตลาดน้ําตลิ่งชันประมาณ 2.7 กม.
สถานีธนบุรี – ศิริราช เป็นสถานีระดับพื้นดิน ตั้งอยู่บริเวณด้านหลังโรงพยาบาลศิริราช ใกล้กับอาคารศูนย์ความเป็นเลิศทางการแพทย์ ห่างจากสถานีจรัญสนิทวงศ์ประมาณ 1.3 กม.
เมื่อแล้วเสร็จจะช่วยแก้ปัญหาการจราจรบริเวณโดยรอบโรงพยาบาลศิริราช และพื้นที่ฝั่งตะวันตกของกรุงเทพฯ ย่านวังหลัง ถนนอรุณอมรินทร์ จรัญสนิทวงศ์ บางขุนนนท์ ตลาดน้ําตลิ่งชัน และบรมราชชนนี
ซึ่งสถานีจรัญสนิทวงศ์ และสถานีศิริราช จะเชื่อมต่อจุดสําคัญ 2 สาย คือ โครงการรถไฟฟ้าสายสีน้ําเงิน ช่วงบางซื่อ – ท่าพระ และโครงการรถไฟฟ้าสายสีส้ม ส่วนตะวันตกฯ ของ รฟม. ทําให้ประชาชนสามารถเดินทางเข้าออกพื้นที่กรุงเทพมหานครชั้นในได้อย่างสะดวกมากยิ่งขึ้น
ประการสําคัญ.....เส้นทางนี้ ยังเชื่อมโยงศูนย์การศึกษาด้านการแพทย์ทั้ง 3 แห่ง ของมหาวิทยาลัยมหิดล คือ คณะแพทยศาสตร์ศิริราชพยาบาล คณะแพทยศาสตร์โรงพยาบาลรามาธิบดี และมหาวิทยาลัยมหิดล ศาลายา เพื่อให้บุคลากรทางการแพทย์ตลอดจนประชาชน หรือ ผู้ป่วยที่ต้องการเดินทางเข้ารับการรักษาที่โรงพยาบาลศิริราช รวมทั้งนักศึกษาและบุคลากรทางการแพทย์ สามารถเดินทางได้อย่างรวดเร็ว สะดวกสบาย ด้วยบริการรถไฟฟ้า
หากโครงข่ายรถไฟตามแผนแม่บทสายสีแดงเข้ม สายสีแดงอ่อน เสร็จสมบูรณ์และเปิดให้บริการ จะช่วยให้ประชาชนเดินทางเชื่อมโยงถึงกันได้ด้วยความรวดเร็ว สะดวก ปลอดภัย ประหยัดพลังงานในการเดินทาง เป็นมิตรกับสิ่งแวดล้อม และช่วยลดการปล่อยก๊าซคาร์บอนไดออกไซด์ ซึ่งจะเป็นการลดโลกร้อน ประการสําคัญช่วยพัฒนาคุณภาพชีวิตด้านการเดินทางและสาธารณสุขให้ดียิ่งขึ้น
ทั้งนี้ คาดว่าจะมีผู้โดยสารประมาณ 55,200 คน/วัน ในปีแรกที่เปิดให้บริการ และเพิ่มเป็น 58,930 คน/วัน ภายใน 20 ปี
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- “บิ๊กอู๋” กำชับ กสร. ดูแลใกล้ชิด บ.มิตซูฯ ปิดงาน
วันศุกร์ที่ 29 ธันวาคม 2560
“บิ๊กอู๋” กําชับ กสร. ดูแลใกล้ชิด บ.มิตซูฯ ปิดงาน
รมว.แรงงาน มีความห่วงใยต่อกรณีข้อพิพาทระหว่างนายจ้างและพนักงานบริษัทมิตซูบิชิ อิเล็คทริค คอนซูมเมอร์ โปรดักส์ (ประเทศไทย) จํากัด กว่า ๑,๗๐๐ คน ที่รวมตัวประท้วงนายจ้างปิดงาน   สั่งการกรมสวัสดิการและคุ้มครองแรงงานดูแลอย่างใกล้ชิด
วันนี้ (๒๙ ธ.ค. ๖๐) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่า พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้กรมสวัสดิการและคุ้มครองแรงงาน ดูแลข้อพิพาทระหว่างนายจ้างและพนักงานบริษัทมิตซูบิชิ อิเล็คทริค คอนซูมเมอร์ โปรดักส์ (ประเทศไทย) จํากัด อย่างใกล้ชิด และปฏิบัติให้เป็นไปตามที่กฎหมายแรงงานกําหนด จากกรณีที่บริษัทฯ ได้อาศัยอํานาจตามมาตรา ๒๒ ของพระราชบัญญัติแรงงานสัมพันธ์ พ.ศ. ๒๕๑๘ ปิดประกาศ ขอใช้สิทธิปิดงานเฉพาะข้อเรียกร้องของสหภาพแรงงานมิตซูบิชิ ประเทศไทย โดยไม่จ่ายค่าจ้างและสวัสดิการอื่นใดให้กับสมาชิกสหภาพแรงงานฯ และผู้ที่เกี่ยวข้องกับข้อเรียกร้อง จนกว่าข้อเรียกร้องจะตกลงกันได้ สําหรับลูกจ้างอื่นที่ไม่เกี่ยวข้องกับข้อเรียกร้องให้เข้าทํางานและได้รับค่าจ้างตามปกติ ส่งผลให้พนักงานที่เป็นสมาชิกสหภาพฯ กว่า ๑,๗๐๐ คน รวมตัวประท้วงหน้าสํานักงานสวัสดิการและคุ้มครองแรงงานจังหวัดชลบุรี ทั้งนี้ กรณีดังกล่าวสืบเนื่องจากการปรับโครงสร้างฐานเงินเดือนใหม่ของบริษัทฯ จากเดิมที่ฐานเงินเดือนเฉลี่ยเป็นเปอร์เซ็นต์ต่อคน เปลี่ยนเป็นจ่ายเงิน ๔๐๐ บาท ให้กับพนักงานทุกคน ซึ่งน้อยกว่าการเฉลี่ยเป็นเปอร์เซ็นต์ทําให้พนักงานไม่พอใจและรวมตัวกันประท้วง
นางเพชรรัตน์ฯ กล่าวต่อว่า “พล.ต.อ.อดุลย์ฯ มีความห่วงใยในกรณีดังกล่าว โดยให้ประสานชี้แจงทําความเข้าใจให้ความรู้เกี่ยวกับข้อกฎหมายแก่ทั้ง ๒ ฝ่าย เพื่อหลีกเลี่ยงการกระทําที่อาจผิดกฎหมาย รวมถึงประสานหน่วยงานที่เกี่ยวข้องในการดูแลความเรียบร้อยในพื้นที่ และได้กําชับให้กรมสวัสดิการและคุ้มครองแรงงาน เจรจาไกล่เกลี่ยข้อพิพาทระหว่างบริษัทฯ กับลูกจ้างให้ได้ข้อยุติโดยเร็ว”
+++++++++++++++++++++++
รัฐบาลไทย-ข่าวทำเนียบรัฐบาล-เปิดรับเรื่องร้องเรียน/ร้องทุกข์ เงินเยียวยา 5,000 ที่ศูนย์ดำรงธรรม
วันเสาร์ที่ 23 พฤษภาคม 2563
เปิดรับเรื่องร้องเรียน/ร้องทุกข์ เงินเยียวยา 5,000 ที่ศูนย์ดํารงธรรม
วันเสาร์ที่ 23 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเพิ่มช่องทางอํานวยความสะดวกให้กับประชาชนเพื่อยื่นเรื่องร้องเรียน/ร้องทุกข์ ตามมาตรการเยียวยา 5,000 บาท ผ่านศูนย์ดํารงธรรมจังหวัดและศูนย์ดํารงธรรมอําเภอ ได้อีกช่องทางหนึ่ง ควบคู่ไปกับการยื่นเรื่องร้องเรียนที่สาขาของ ธ.กรุงไทย ธ.ออมสิน และ ธกส. ทั่วประเทศ โดยประชาชนสามารถติดต่อได้ที่ศูนย์ดํารงธรรมจังหวัดและศูนย์ดํารงธรรมอําเภอ ตั้งแต่บัดนี้ – 29 พ.ค. 63 โดยจะมีเจ้าหน้าที่จากสํานักงานคลังจังหวัด ร่วมให้ข้อมูล คําปรึกษา จําแนกประเด็นปัญหาต่าง ๆ และรวบรวมนําส่งกระทรวงการคลังทุกสัปดาห์ เพื่อหามาตรการช่วยเหลือต่อไป หากมีข้อสงสัยสอบถามข้อมูลเพิ่มเติมได้ที่ สายด่วนศูนย์ดํารงธรรม 1567
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตสาหกรรม จับมือ UNIDO ผลักดันอุตสาหกรรมสีเขียว (Green Industry) และเตรียมวางยุทธศาสตร์เศรษฐกิจหมุนเวียน (Circular Economy)
วันพุธที่ 3 ตุลาคม 2561
ก.อุตสาหกรรม จับมือ UNIDO ผลักดันอุตสาหกรรมสีเขียว (Green Industry) และเตรียมวางยุทธศาสตร์เศรษฐกิจหมุนเวียน (Circular Economy)
นายอุตตม สาวนายน รัฐมนตรีว่าการกระทรวงอุตสาหกรรม ร่วมกล่าวในพิธีเปิดการประชุม เรื่องอุตสาหกรรมสีเขียวเพื่อการพัฒนาที่ยั่งยืน Green Industry Conference (GIC) ครั้งที่ 5 ณ ศูนย์การประชุมสหประชาชาติ ถนนราชดําเนิน
วันนี้ (3 ต.ค. 61) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย Mr. Li Yong ผู้อํานวยการใหญ่องค์การพัฒนาอุตสาหกรรมแห่งสหประชาชาติ (UNIDO) และ Mr. Hongjoo Hahm, เจ้าหน้าที่ระดับสูงจากคณะกรรมการเศรษฐกิจและสังคมแห่งเอเชียและแปซิฟิกแห่งสหประชาชาติ (UNESCAP) ร่วมกล่าวในพิธีเปิดการประชุม เรื่องอุตสาหกรรมสีเขียวเพื่อการพัฒนาที่ยั่งยืน Green Industry Conference (GIC) ครั้งที่ 5 โดยมี รัฐมนตรีจาก 7 ประเทศ เอกอัครราชทูตจากประเทศต่าง ๆ ประจําประเทศไทย ผู้บริหารระดับสูงกระทรวงอุตสาหกรรม และนักวิชาการภาคอุตสาหกรรมและสิ่งแวดล้อมกว่า 500 คน เข้าร่วมการประชุมดังกล่าว ณ ศูนย์การประชุมสหประชาชาติ ถนนราชดําเนิน
กระทรวงอุตสาหกรรมร่วมกับ UNIDO และ UNESCAP จัดการประชุมนานาชาติ เรื่อง อุตสาหกรรมสีเขียวเพื่อการพัฒนาที่ยั่งยืน (Green Industry Conference) ครั้งที่ 5 ระหว่างวันที่ 3 – 5 ตุลาคม 2561 ณ ศูนย์การประชุมสหประชาชาติ กรุงเทพฯ โดยฝ่ายไทยได้แลกเปลี่ยนองค์ความรู้ในการขับเคลื่อนอุตสาหกรรมสีเขียวที่กระทรวงอุตสาหกรรมดําเนินการ ที่ในปัจจุบันมีโรงงานอุตสาหกรรมกว่า 34,000 โรงเข้าร่วมโครงการ รวมทั้ง ได้หารือและเชิญ UNIDO ร่วมสนับสนุนการพัฒนาเศรษฐกิจหมุนเวียน หรือ Circular Economy โดย UNIDO มีองค์ความรู้ในการพัฒนา Circular City สอดรับกับแนวทางการพัฒนา Smart City ของรัฐบาล และจะนําร่องการพัฒนาในพื้นที่อีอีซี เป็นลําดับแรก นอกจากนี้ ในฐานะที่ประเทศไทยจะดํารงตําแหน่งประธานอาเซียนในปีหน้า จึงมีแผนที่จะร่วมมือกับ UNIDO ในการยกระดับ SMEs ของอาเซียนเข้าสู่ Industry 4.0 โดยการจัดประชุมระดับภูมิภาค Symposium on ASEAN SME 4.0 เป็นครั้งแรกในไทยด้วย
ทั้งนี้ ในระหว่างพิธีเปิดการประชุม ยังได้มีการแถลงการณ์ร่วมกันเพื่อตอกย้ําความร่วมมือระหว่างรัฐบาลไทยโดยกระทรวงอุตสาหกรรม กับ UNIDO ในโอกาสฉลองความสัมพันธ์ที่ไทยเข้าร่วมเป็นสมาชิกของ UNIDO ครบรอบ 50 ปี รวมทั้งมีพิธีการลงนามความร่วมมือระหว่างสภาอุตสาหกรรมแห่งประเทศไทย โดยนายสุพันธ์ มงคลสุธี และ UNIDO ในความร่วมมือที่จะส่งเสริมภาคอุตสาหกรรมในด้านต่างๆ อาทิ นวัตกรรมที่เป็นมิตรต่อสิ่งแวดล้อม (Eco-innovation) การพัฒนาอุตสาหกรรมไปสู่สังคมคาร์บอนต่ํา การส่งเสริม SMEs ภาคอุตสาหกรรม และ การเชื่อมโยงธุรกิจ เป็นต้น
------------------------------------------